Karl von Below

Karl Friedrich von Below (vene Карл Андреевич Беллау; 3. juuni 1794 Määri mõis – 15. juuli 1867 Ehmja mõis) oli baltisaksa päritolu Venemaa keisririigi riigitegelane. 

Ta oli major, tõeline riiginõunik, Eestimaa kubermangu asekuberner 20. märtsist 1842 kuni 11. juulini 1852 ja Ehmja mõisnik Martna kihelkonnas Läänemaal.

Perekond
Karl von Below sündis Liivimaa maamarssali ja Pärsti mõisnik Andreas von Belowi (1762–1820) ja Määri mõisa pärijanna Dorothea Helene von Helffreichi (1776–1821) pojana.Genealogisches Handbuch der baltischen Ritterschaften, Teil 2,3,: Estland, Bd.:3, Görlitz, 1930 lk.354–355

Ta abiellus 1822 Riisipere mõisast pärit vabapreili Eva Wilhelmine von Stackelbergiga (1800–1882), kes oli vabahärra Peter Gustav von Stackelbergi (1762–1826) ja vabaproua Magdalene Christine Auguste von Ungern-Sternbergi (1777–1840) tütar, Ungru krahv Otto Reinhold Ludwig von Ungern-Sternbergi tütretütar.Stackelbergid: Genealogisches Handbuch der baltischen Ritterschaften, Teil 2,1,: Estland, Bd.:1, Görlitz, 1930 lk.319 Abielust sündisid:

Peter Andreas Oskar (1822–1840)
Karl (1824–1866), Vastse-Kuuste mõisnik Võnnu kihelkonnas Tartumaal
Alexander (1826–1860), ooberstleitnant
Nikolai (1837–1919), Preisi major, Saleske ja Gohreni mõisnik, Johanniitide ordu aurüütel, (saksa Nikolaus von Below)

Viited

Kategooria:Eestimaa aadlikud
Kategooria:Baltisaksa poliitikud
Kategooria:Venemaa keisririigi poliitikud
Kategooria:Vene Eestimaa kubermangu koosseis
Kategooria:Ehmja mõisnikud
Kategooria:Sündinud 1794
Kategooria:Surnud 1867
Kategooria:Below'd